lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl oc en es lv lv lv lv lv lv lv lv lv lv lv lv lv lv lv lv lv lv lv lv en lv lv hu lv lv nb id es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv fr lv lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
“FS Jelgava” Budapeštā debitē UEFA Jaunatnes līgā ar zaudējumu – ZZ.lv
Vārda dienas svin: Rodrigo, Rauls
Ruslans Antropovs - 15.09.2022 - 0:31
Futbola komanda “FS Jelgava” Budapeštā (Ungārijā) debitēja UEFA Jaunatnes līgas (Youth league) Nacionālo čempionu zarā ar spēli pret “MTK Budapest” un piedzīvoja zaudējumu ar rezultātu – 0:3 (0:1).
Pirmo puslaiku abas komandas iesāka testējot viena otras spējas, bet ap piecpadsmito minūti iezīmējās tendence, ka ungāriem vairāk padodas ieiet “FS Jelgava” soda laukumā. Jelgavnieki uz to centās atbildēt ar ātriem pretuzbrukumiem, kurus ievadīja tālas piespēles, bet šī taktika nepalīdzēja nonākt līdz “MTK Budapest” soda laukumam.
Jelgavnieku vārtsargam Raivo Stūriņam nācās iesaistīties spēlē ap divdesmito minūti, kad soda laukumā tika iecentrēta bumba. Sitienu viņš atvairīja, bet bumba ar rikošetiem nonāca pie uzbrucēja Benedikta Barkoczi. Spēcīgo bumbas raidījumu bloķēja aizsargs Dāvis Vējkrīgers, bet spēles galvenais tiesnesis saskatīja spēli ar roku un piesprieda 11 metru soda sitienu.
Soda sitiens 22. spēles minūtē nav tā patīkamākā situācija spēlē. Tomēr milzīgu pārsteigumu visiem spēja sagādāt jelgavnieku vārtsargs Raivo Stūriņš, kurš uzmin Barkoczi sitiena virzienu un atvaira bumbu. Raivo puslaika turpinājumā vēl vairākas reizes lieliski neitralizēja ungāru raidītās bumbas, viešot pārliecību savos komandas biedros.
42. spēles minūtē Rihardam Bečeram bija lieliska iespēja apspēlēt par tālu no vārtiem izgājušo “MTK Budapest” vārtsargu Adrianu Čenteriču, bet neveiksmīgi aizķērušās kājas un kritiens uz zāli, neļāva viņam atklāt spēles rezultātu.
Saturs turpināsies pēc reklāmas.
Pavisam nelāga situācija izveidojās pirmā puslaika papildus piešķirtajā minūtē, kad jelgavnieku aizsargiem neizdevās izveidot aizmugures situāciju un ungāru uzbrucējs Matijas Kovačs caur kreiso malu ieskrēja soda laukumā un precīzi raidīja bumbu vārtos, atklājot spēles rezultātu – 0:1.
Otrā puslaika sākumā “FS Jelgava” spēlētāji mēģināja pārņemt spēles iniciatīvu, bet laukuma saimnieki spēja to nepieļaut un turpināja veidot bīstamas situācijas, kurās gan viņu sitieni vai nu tika bloķēti, vai arī paši sita garām vārtiem.
57. minūtē, jau iepriekš iepazītai “MTK Budapest” uzbrucējs Benedikts Barkoczi, ar tālu piespēli izvirzīja uzbrukumā Ādamu Merenji. Jelgavnieku aizsargi vēl reiz cerēja uz aizmugures stāvokli, bet Merenji raidīja bumbu Raivo Stūriņa sargātajos vārtos – 0:2.
Saturs turpināsies pēc reklāmas.
Pēc pārliecinošas izvirzīšanās vadībā laukuma saimnieki nedaudz samazināja savu spiedienu, bet “FS Jelgava” futbolisti pielika vairāk cīņas sparu, kas radīja vairākas vārtu gūšanas iespējas. 69. minūtē Rihards Bečers ļoti ātrā skrējienā ierāvās pretinieka soda laukumā un sita bumbu vārtu tuvajā stūrī, bet diemžēl netrāpīja. 72. minūtē Ralfs Maslovs teicami iecentrēja bumbu soda laukumā, bet Bečera sitiens ar galvu bija neprecīzs.
“FS Jelgava” turpināja cīņu, bet 88. minūtē notika kārtējā neveiksme. Vārtsargs Raivo Stūriņš izsita bumbu no vārtiem ne pārāk tālu un tā uzreiz nonāca ungāru kontrolē, kas ļāva izveidot ātru pretuzbrukumu. Kamēr tālāk izskrējušie aizsargi steidza bloķēt bumbas lidojumu, “MTK Budapest” uzbrucējs Adins Molnārs raidīja trešo bumbu jelgavnieku vārtos – 0:3.
5. oktobrī Jelgavā abas komandas aizvadīs otro savstarpējo spēli pirmajā kārtā, un abu spēļu kopsummas uzvarētājs varēs turpināt cīņu otrajā kārtā ar “Ashdod” (Izraēla) un Baņa Lukas “Borac” (Bosnija un Hercegovina) pāra uzvarētāju.
Saturs turpināsies pēc reklāmas.
Šī ir ceturtā reize, kad Latvijas komanda piedalās Eiropas prestižākajā klubu futbola turnīrā jauniešiem.  “FS Jelgava” šīs tiesības ieguva pagājušā sezonā, kad pirmo reizi Jelgavas pilsētas futbola vēsturē kļuva par Latvijas U-18 Elites grupas čempioniem.
UEFA Jaunatnes līgas turnīra izspēli veido sacensības divos zaros – UEFA Čempionu līgas zars, kurā startē to 32 klubu jauniešu komandas, kuri kvalificējušies UEFA Čempionu līgas turnīram, un Nacionālo čempionu zars, kurā startē 32 valstu nacionālo jaunatnes čempionātu uzvarētāji pēc UEFA valstu koeficienta rādītājiem.
Nacionālā čempionu zarā spēles notiek divās kārtās – vispirms 32 komandas sadalītas 16 pāros, kur aizvada pa vienai spēlei savā laukumā un izbraukumā, bet šo maču uzvarētāji iekļūs otrajā kārtā. Tajā pēc identiskas sistēmas tiks noskaidrotas astoņas komandas, kas kvalificēsies izslēgšanas spēļu kārtai un pievienosies astoņu UEFA Čempionu līgas zara apakšgrupu otro vietu ieguvējiem.
Saturs turpināsies pēc reklāmas.
Izslēgšanas spēļu kārtā 16 komandas vienā mačā sadalīs ceļazīmes uz astotdaļfinālu, kur šīs vienības jau gaidīs UEFA Čempionu līgas zara apakšgrupu uzvarētāji. Turpinājumā astotdaļfinālā, ceturtdaļfinālā, pusfinālā un finālā uzvarētāji tiks noskaidroti vienā spēlē.
“FS Jelgava” – “MTK Budapest” 0:3 (0:1; 0:2)
“FS Jelgava”: Raivo Stūriņš (G), Ralfs Maslovs, Dāvis Vējkrīgers (C), Valters Purs, Valters Laiviņš (Jēkabs-Māris Šusts 56′), Kevins Cēsnieks, Ralfs Šitjakovs, Mārcis Peilāns (Ralfs Burkans 75′), Artūrs Janovskis (Kristers Skadmanis 90′), Kristaps Kļaviņš, Rihards Bečers (Kristers Zuševics 90′). Rezervisti: Rolfs Meiliņš, Valters Gaismiņš, Adams Dreimanis. Galvenais treneris: Ervīns Pērkons.
Saturs turpināsies pēc reklāmas.
“MTK Budapest”: Adrián Csenterics (G), Dominik Varga, Yurii Matviiv, Ádám Vidnyánszky, Asante Kwadwo, Artúr Horváth (C), Gergő Szőke, Ádám Merényi (Krisztián Necula 89′), Benedek Barkóczi (Olivér Szöllősi 77′), Mátyás Kovács, Zoltán Vasvári (Ádin Molnár 61′). Rezervisti: Dávid Szolár (G), Kristóf Csernák, Tamás Rimóczi, Kristóf Lépő. Galvenais treneris: Dávid Horváth.
Brīdinājumi: – Dāvis Vējkrīgers, Ralfs Šitjakovs
Galvenais tiesnesis: Daniyar Sakhi (KAZ)
Ar sacensībām Lielupē sezonu noslēgs smaiļotāji un kanoe airētāji
“Zemgale/LLU” junioru sastāvs gūst uzvaru (FOTO/VIDEO)
“Alnis” aicina uz orientēšanos naktī
Šonedēļ Jelgavas sporta hallē notiks alpīnisma sacensības
“Zemgale/LLU” izcīna sesto uzvaru pēc kārtas (FOTO)
Vēsturiskajai stafetei “… pa Jelgavu kāds students klīst” desmitais jubilejas gads
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Nē, man tas nav aktuāli
Lai par to domā citi
Jā, man ir pilns pagrabs ar kartupeļiem un dārzeņiem
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.